മൂന്നാം ഘട്ട വ്യാപന സാധ്യത 15 നുശേഷം കൂടുതല് കര്ണാടകയില് നിയന്ത്രണങ്ങള് പരിഗണനയില് ബംഗളൂരു: കോവിഡ് മൂന്നാംഘട്ട വ്യാപന സാധ്യത നിലനില്ക്കുന്നതിനാലും അതിര്ത്തി ജില്ലകളില് കോവിഡ് വ്യാപനം തുടരുന്നതിനാലും ആഗസ്റ്റ് 15നുശേഷം സംസ്ഥാനത്ത് കൂടുതല് കടുത്ത നിയന്ത്രണങ്ങള് ഏര്പ്പെടുത്തുന്ന കാര്യം പരിഗണനയില്.റവന്യൂ മന്ത്രി ആര്. അശോകയാണ് ഇക്കാര്യം അറിയിച്ചത്. ബംഗളൂരുവില് നിലവില് ലോക്ഡൗണ് ഉണ്ടാകില്ലെന്നും എന്നാല്, ആവശ്യമെങ്കില് കൂടുതല് നിയന്ത്രണങ്ങളുണ്ടാകുമെന്നും അദ്ദേഹം പറഞ്ഞു. മറ്റു ജില്ലകളിലും ആവശ്യമെങ്കില് കടുത്ത നിയന്ത്രണങ്ങള് ഏര്പ്പെടുത്തും. ആഗസ്റ്റ് 15നുശേഷം ഏര്പ്പെടുത്തേണ്ട കടുത്ത നിയന്ത്രണങ്ങള് സംബന്ധിച്ച് മുഖ്യമന്ത്രി ബസവരാജ് ബൊമ്മൈയുെട നേതൃത്വത്തില് യോഗം ചേരും. കര്ഫ്യൂ മാത്രം അല്ല നിയന്തിക്കാനുള്ള മാര്ഗം. ലോക്ഡൗണ് ഏര്പ്പെടുത്തുന്നത് ജനങ്ങളെ ബാധിക്കും. അതിനാല് കോവിഡിനെ നിയന്ത്രിക്കാന് കുറച്ചു കുറച്ചായി മരുന്ന് നല്കുന്ന പോലെയുള്ള നിയന്ത്രണങ്ങള് ഏര്പ്പെടുത്തണം. ബംഗളൂരുവില് ലോക്ഡൗണ് ഏര്പ്പെടുത്താനുള്ള ശിപാര്ശ നിലവില് ഇല്ലെന്നും അദ്ദേഹം പറഞ്ഞു. ബംഗളൂരുവിലെ കേസുകള് കുറഞ്ഞ നിലയിലാണ്. എന്നാല്, കൂടുതല് കേസുകളുള്ള ജില്ലകളില് ആവശ്യമായ നിയന്ത്രണം നടപ്പാക്കാന് ഡെപ്യൂട്ടി കമീഷണര്മാര്ക്ക് നിര്ദേശം നല്കിയിട്ടുണ്ട്. അതിനാലാണ് അതിര്ത്തി ജില്ലകളില് വാരാന്ത്യ കര്ഫ്യൂ ഉള്പ്പെടെ ഏര്പ്പെടുത്തിയിരിക്കുന്നത്. ഉത്സവനാളുകള് വരുന്നതിനാല് തന്നെ കൂടുതല് നിയന്ത്രണങ്ങള് ഏര്പ്പെടുത്തേണ്ടിവരും. 15 നുശേഷം ഏര്പ്പെടുത്തേണ്ട കടുത്ത നിയന്ത്രണങ്ങളെക്കുറിച്ച് വിശദമായ യോഗം ചേരും. കേരളത്തില്നിന്നും മഹാരാഷ്ട്രയില്നിന്നും കര്ണാടകയിലേക്ക് േകാവിഡ് വ്യാപിക്കാെത നോക്കുന്നതിനാണ് പ്രഥമ പരിഗണനയെന്നും അദ്ദേഹം പറഞ്ഞു. ഇതിനിടെ, ബംഗളൂരുവില് കുട്ടികള്ക്കിടയില് കോവിഡ് വ്യാപനം വര്ധിക്കുന്നുവെന്നും മൂന്നാംഘട്ട വ്യാപനത്തിെന്റ സൂചനയെന്നുമുള്ള റിപ്പോര്ട്ടുകള് ബി.ബി.എം.പി തള്ളി. കുട്ടികളില് മുമ്ബുണ്ടായിരുന്നപോലെ തന്നെയാണ് ഇപ്പോഴും രോഗ വ്യാപനമെന്നും 18വയസ്സിന് താഴെയുള്ളവരില് കൂടുതലായി രോഗം ബാധിച്ചതിന് കണക്കുകളില്ലെന്നും ബി.ബി.എം.പി അധികൃതര് അറിയിച്ചു. ആകെ രോഗം സ്ഥിരീകരിക്കുന്നതിെന്റ കുറഞ്ഞ ശതമാനം മാത്രമേ കുട്ടികളില് രോഗം സ്ഥിരീകരിക്കുന്നുള്ളൂവെന്നാണ് കണക്കുകളെന്നും ആശങ്ക വേണ്ടെന്നുമാണ് അധികൃതരുടെ വിശദീകരണം.